CELEX: 52018PC0344
Language: sl
Date: 2018-05-25
Title: Predlog SKLEP SVETA o stališču, ki se v imenu Evropske unije zastopa na prvi seji Skupnega odbora CETA, vzpostavljenega s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani, glede sprejetja njegovega poslovnika in poslovnikov specializiranih odborov

EVROPSKA KOMISIJA
            Bruselj, 25.5.2018
            COM(2018) 344 final
            2018/0175(NLE)
            Predlog
            SKLEP SVETA
            o stališču, ki se v imenu Evropske unije zastopa na prvi seji Skupnega odbora CETA, vzpostavljenega s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani, glede sprejetja njegovega poslovnika in poslovnikov specializiranih odborov
            
               
         
         
            
               OBRAZLOŽITVENI MEMORANDUM
            
            
               1.Vsebina predloga
            
            
               
                  Ta predlog se nanaša na sklep o stališču, ki se v imenu Unije zastopa v Skupnem odboru CETA glede predvidenega sprejetja njegovega poslovnika in poslovnikov specializiranih odborov.
               
            
            
               2.Ozadje predloga
            
            
               2.1.Celoviti gospodarski in trgovinski sporazum (CETA)
            
            
               
                  Cilj Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: sporazum) je izvajanje skupne trgovinske politike Unije do Kanade in zlasti oblikovanje območja proste trgovine. Sporazum je bil podpisan 30. oktobra 2016 v Bruslju
                     1
                  .
               
               
                  Sporazum se začasno uporablja od 21. septembra 2017.
               
            
            
               2.2.Skupni odbor CETA in specializirani odbori
            
            
               
                  Vzpostavitev Skupnega odbora CETA je določena v členu 26.1, vzpostavitev specializiranih odborov pa v členu 26.2 sporazuma. Specializirani odbori vključujejo: Odbor za trgovino z blagom, Odbor za kmetijstvo, Odbor za vina in žgane pijače ter Skupno področoa skupino za zdravila, Odbor za storitve in naložbe, Skupni odbor za vzajemno priznavanje poklicnih kvalifikacij, Skupni odbor za carinsko sodelovanje, Skupni upravljalni odbor za sanitarne in fitosanitarne ukrepe, Odbor za javno naročanje, Odbor za finančne storitve, Odbor za trgovino in trajnostni razvoj, Forum za regulativno sodelovanje in Odbor CETA za geografske označbe.
               
               
                  Skupni odbor CETA in specializirane odbore sestavljajo in jim sopredsedujejo predstavniki pogodbenic. Skupnemu odboru CETA sopredsedujeta minister Kanade za mednarodno trgovino in član Evropske komisije, odgovoren za trgovino, ali njuna pooblaščenca. Pogodbenici sta opredeljeni v členu 1.1. sporazuma, kjer je določeno, da „pogodbenici pomeni Evropsko unijo ali njene države članice ali Evropsko unijo in njene države članice v okviru svojih pristojnosti, kot izhajajo iz Pogodbe o Evropski uniji in Pogodbe o delovanju Evropske unije, na eni strani (v nadaljnjem besedilu: pogodbenica EU) ter Kanado na drugi strani.“
               
               
                  Skupni odbor CETA in specializirani odbori so pristojni za izvajanje in uporabo sporazuma na področjih, za katera so pristojni. V skladu s členom 26.1.5(h) lahko Skupni odbor CETA ustanovi dodatne specializirane odbore in vzpostavi dvostranske dialoge, kar mu pomaga pri opravljanju nalog. Skupni odbor CETA in specializirani odbori se sestajajo enkrat letno ali na zahtevo pogodbenice.
               
            
            
               2.3.Predvideni akt Skupnega odbora CETA
            
            
               Skupni odbor CETA sprejme sklep o sprejetju poslovnika Skupnega odbora CETA (v nadaljnjem besedilu: predvideni akt).
            
            
               
                  Namen predvidenega akta je sprejetje poslovnika Skupnega odbora CETA v skladu s členom 26.1.4(d), v katerem je določeno, da Skupni odbor CETA sprejme svoj poslovnik.
               
               
                  V členu 26.2.4 sporazuma je določeno, da specializirani odbori določijo svoj poslovnik in ga, če se jim zdi ustrezno, spremenijo. Ker je v okviru CETA vzpostavljenih veliko specializiranih odborov, je predlagano, da se zanje smiselno uporabljajo pravila iz poslovnika Skupnega odbora CETA, razen če je sprejeta drugačna odločitev v skladu s členom 26.2.4 sporazuma.
               
            
            
               3.Stališče, ki se zastopa v imenu Unije
            
            
               Cilj stališča, ki se zastopa v imenu Unije, je sprejetje poslovnika Skupnega odbora CETA, kot je določeno v sporazumu.
            
            
               4.Pravna podlaga
            
            
               4.1.Postopkovna pravna podlaga
            
         
         
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek v skladu s pravili mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vplivajo na vsebino ureditve, ki jo sprejme zakonodajalec Unije“
                  2
               .
            
            
               4.1.2.Uporaba v obravnavanem primeru
            
            
               Skupni odbor CETA in specializirani odbori so odbori, vzpostavljeni s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: sporazum).
            
            
               Sklep, ki ga mora sprejeti Skupni odbor CETA, je zavezujoč in ne dopolnjuje ali spreminja institucionalnega okvira sporazuma.
            
            
               Zato je postopkovna pravna podlaga za predlagani sklep člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se zastopa stališče v imenu Unije. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko in mednarodni prevoz.
            
            
               Zato je materialna pravna podlaga predlaganega sklepa Pogodba o delovanju Evropske unije, zlasti člen 91, člen 100(2) in člen 207(4).
            
            
               4.3.Zaključek
            
            
               
                  Pravna podlaga predlaganega sklepa bi morali biti člen 91, člen 100(2) in člen 207(4) PDEU v povezavi s členom 218(9) PDEU.
               
            
            
               5.Objava predvidenega akta
            
            
               Predvideno je, da se sklep Skupnega odbora CETA po sprejetju objavi.
            
            
               2018/0175 (NLE)
            
            
               Predlog
            
            
               SKLEP SVETA
            
         
         
            
               o stališču, ki se v imenu Evropske unije zastopa na prvi seji Skupnega odbora CETA, vzpostavljenega s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani, glede sprejetja njegovega poslovnika in poslovnikov specializiranih odborov
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 91, člena 100(2) in člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)V Sklepu Sveta (EU) 2017/37
                  3
                je določeno, da se v imenu Evropske unije podpiše Celoviti gospodarski in trgovinski sporazum (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: sporazum). Sporazum je bil podpisan 30. oktobra 2016.
            
            
               (2)V Sklepu Sveta (EU) 2017/38
                  4
                je določeno, da se sporazum začasno uporablja in da se vzpostavijo Skupni odbor CETA in specializirani odbori. Sporazum se začasno uporablja od 21. septembra 2017.
            
            
               (3)V skladu s členom 26.1.4(d) sporazuma Skupni odbor CETA sprejme svoj poslovnik.
            
            
               (4)V skladu s členom 26.2.4 sporazuma specializirani odbori določijo svoj poslovnik in ga, če se jim zdi ustrezno, spremenijo.
            
            
               (5)Skupni odbor CETA na prvi seji sprejme svoj poslovnik, kot je določeno v sporazumu.
            
            
               (6)Pravila iz tega poslovnika se smiselno uporabljajo tudi za specializirane odbore, razen če je sprejeta drugačna odločitev v skladu s členom 26.2.4 sporazuma.
            
            
               (7)Da bi zagotovili učinkovito izvajanje sporazuma, je zato primerno določiti stališče, ki se v imenu Unije zastopa v Skupnem odboru CETA, na podlagi priloženega osnutka sklepa Skupnega odbora CETA o sprejetju njegovega poslovnika –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa na prvi seji Skupnega odbora CETA, vzpostavljenega s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani, glede sprejetja njegovega poslovnika in poslovnikov specializiranih odborov, temelji na osnutku sklepa Skupnega odbora CETA, ki je priložen temu sklepu.
            
            
               Člen 2
            
            
               Sklep Skupnega odbora CETA se po sprejetju objavi v Uradnem listu Evropske unije.
            
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
         
         
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 11, 14.1.2017, str. 1.
               
               
                  
                     (2)
                  
                        Sodba Sodišča z dne 7. oktobra 2014 v zadevi Nemčija proti Svetu, C-399/12, ECLI: EU: C: 2014: 2258, točke 61 do 64.
               
               
                  
                     (3)
                  
                        UL L11, 14.1.2017, str. 1.
               
               
                  
                     (4)
                  
                        UL L 11, 14.1.2017, str. 1080.
               
            
      
    ---documentbreak--- 
      
         
               EVROPSKA KOMISIJA
            Bruselj,25.5.2018
            COM(2018) 344 final
            PRILOGA
            k
            Predlogu sklepa Sveta
            o stališču, ki se v imenu Evropske unije zastopa v Skupnem odboru CETA, ustanovljenem na podlagi Celovitega gospodarskega in trgovinskega sporazuma med Kanado na eni strani ter Evropsko unijo in njenimi državami članicami na drugi strani, glede sprejetja poslovnika Skupnega odbora CETA in poslovnikov specializiranih odborov
            
               
         
         
            
               PRILOGA
            
            
               SKLEP št. […/2018]
                  SKUPNEGA ODBORA CETA
            
            
               z dne ...
            
            
               o sprejetju Skupnega poslovnika CETA
                  in poslovnikov specializiranih odborov
            
            
               SKUPNI ODBOR CETA JE –
            
            
               ob upoštevanju celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani ter zlasti členov 26.1.4(d) in 26.2.4 Sporazuma,
            
            
               ob upoštevanju naslednjega:
            
            
               (1)V skladu s členom 30.7.3 sporazuma se nekateri njegovi deli začasno uporabljajo od 21. septembra 2017.
            
            
               (2)Na podlagi člena 26.1.4(d) sporazuma Skupni odbor CETA sprejme svoj poslovnik.
            
            
               (3)Specializirani odbori na podlagi člena 26.2.4 sporazuma določijo in spremenijo svoje poslovnike, če se jim zdi to ustrezno –
            
            
               SKLENIL:
            
            
               Sprejmejo se poslovniki Skupnega odbora CETA in njegovih specializiranih odborov, kot je določeno v Prilogi.
            
            
               V/Na ..., ...
            
            
                     
                  
                  
                     
                        Za Skupni odbor CETA
                     
                  
               
                     
                  
                  
                     
                        Sopredsednika
                     
                  
               
               
            
               PRILOGA
            
            
               POSLOVNIK SKUPNEGA ODBORA CETA
            
            
               Člen 1
            
            
               Sestava in predsedstvo
            
         
         
            
               1.Skupni odbor CETA, ki je ustanovljen v skladu s členom 26.1 celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: sporazum), opravlja svoje naloge, ki so določene v členu 26.1 sporazuma, prevzame odgovornost za izvajanje in uporabo sporazuma ter uresničuje njegove splošne cilje.
            
            
               2.Skupni odbor CETA v skladu s členom 26.1.1 sporazuma sestavljajo predstavniki pogodbenic sporazuma, sopredsedujeta pa mu minister Kanade za mednarodno trgovino in član Evropske komisije, odgovoren za trgovino. Sopredsednika lahko predstavljata njuna pooblaščenca, kot določa člen 26.1.1 sporazuma.
            
            
               3.Pogodbenici v tem poslovniku sta opredeljeni v členu 1.1 sporazuma.
            
            
               Člen 2
            
            
               Predstavniki
            
            
               1.Pogodbenici sporazuma si uradno izmenjata seznam svojih predstavnikov v Skupnem odboru CETA. Seznam ureja in posodablja sekretariat Skupnega odbora CETA.
            
            
               2.Če se sopredsednik Skupnega odbora CETA ne more udeležiti sestanka, ga lahko predstavlja pooblaščenec. Sopredsednik ali njegov pooblaščenec pisno obvesti drugega sopredsednika in ustrezno določeno kontaktno točko čim prej pred sestankom.
            
            
               3.Pooblaščenec sopredsednika Skupnega odbora CETA uveljavlja pravice zadevnega sopredsednika v okviru svojih pooblastil. V tem poslovniku se navedbe glede predstavnikov in sopredsednikov razlagajo, kot da vključujejo pooblaščenca.
            
            
               Člen 3
            
            
               Sekretariat Skupnega odbora CETA
            
            
               Kontaktne točke CETA, ki jih pogodbenici sporazuma imenujeta v skladu s členom 26.5 sporazuma, delujejo kot sekretariat Skupnega odbora CETA.
            
            
               Člen 4
            
            
               Sestanki
            
            
               1.V skladu s členom 26.1.2 sporazuma se Skupni odbor CETA sestane enkrat letno ali na zahtevo ene od pogodbenic sporazuma. Sestanki so izmenično v Bruslju in Ottawi, razen če se sopredsednika odločita drugače.
            
            
               2.V skladu s členom 26.6.1 sporazuma se lahko sestanki Skupnega odbora CETA izvedejo prek video- ali telekonference.
            
            
               3.Vsak sestanek Skupnega odbora CETA skliče sekretariat Skupnega odbora CETA na dan in v kraju, ki ga določita pogodbenici sporazuma. Kot določa člen 26.6.2, si pogodbenici Sporazuma prizadevata, da se sestaneta v 30 dneh po datumu, ko ena pogodbenica sporazuma prejme zahtevo druge pogodbenice sporazuma za sestanek.
            
            
               Člen 5
            
            
               Delegacija
            
            
               Predstavnike Skupnega odbora CETA lahko spremljajo vladni uradniki. Sopredsednika Skupnega odbora CETA sta pred vsakim sestankom obveščena o predvideni sestavi delegacije obeh pogodbenic sporazuma.
            
            
               Člen 6
            
         
         
            
               Dokumenti
            
            
               Kadar posvetovanja Skupnega odbora CETA temeljijo na pisnih dokumentih, sekretariat Skupnega odbora CETA te dokumente oštevilči in razpošlje kot dokumente Skupnega odbora CETA.
            
            
               Člen 7
            
            
               Korespondenca
            
            
               1.Korespondenca, naslovljena na sopredsednika Skupnega odbora CETA, se posreduje sekretariatu Skupnega odbora CETA, ki jo po potrebi razpošlje predstavnikom Skupnega odbora CETA.
            
            
               2.Korespondenco sopredsednikov Skupnega odbora CETA prejemnikom pošlje sekretariat Skupnega odbora CETA, ki jo oštevilči in po potrebi razpošlje drugim predstavnikom Skupnega odbora CETA.
            
            
               Člen 8
            
            
               Dnevni red sestankov
            
            
               1.Sekretariat Skupnega odbora CETA za vsak sestanek pripravi začasni dnevni red, ki ga skupaj z ustreznimi dokumenti pošlje predstavnikom Skupnega odbora CETA in sopredsednikoma najpozneje 10 koledarskih dni pred začetkom sestanka.
            
            
               2.Začasni dnevni red vključuje točke, za katere sekretariat Skupnega odbora CETA prejme od pogodbenice sporazuma prošnjo za uvrstitev na dnevni red in ustrezne dokumente, in sicer najpozneje 14 dni pred začetkom sestanka.
            
            
               3.Sopredsednika Skupnega odbora CETA objavita skupno odobreno različico začasnega dnevnega reda Skupnega odbora CETA pred začetkom sestanka ob upoštevanju člena 26.4 sporazuma.
            
            
               4.Skupni odbor CETA sprejme dnevni red na začetku vsakega sestanka. Če se pogodbenici sporazuma tako odločita, se na dnevni red lahko uvrstijo tudi točke, ki niso bile na začasnem dnevnem redu.
            
            
               5.Sopredsednika Skupnega odbora CETA lahko sporazumno povabita opazovalce, med drugim predstavnike drugih organov pogodbenic sporazuma ali neodvisne strokovnjake, ki zagotovijo informacije o določenih temah.
            
            
               6.Sopredsednika Skupnega odbora CETA lahko sporazumno skrajšata ali podaljšata roke iz odstavkov 1 in 2, da se upoštevajo zahteve posamezne zadeve.
            
            
               Člen 9
            
            
               Zapisnik
            
            
               1.Sekretariat Skupnega odbora CETA pripravi osnutek zapisnika vsakega sestanka, običajno 21 dni po koncu sestanka, razen če je sporazumno sprejeta drugačna odločitev.
            
            
               2.V zapisniku so praviloma povzete vse točke dnevnega reda, po potrebi pa se navede naslednje:
            
            
               (a)dokumenti, predloženi Skupnemu odboru CETA;
            
            
               (b)vse izjave, za vnos katerih so zaprosili člani Skupnega odbora CETA; in
            
         
         
            
               (c)sprejeti sklepi, dana priporočila, dogovorjene skupne izjave in operativni sklepi, sprejeti v zvezi s posameznimi točkami.
            
            
               3.Zapisnik vsebuje tudi seznam imen, nazivov in pripadnosti vseh posameznikov, ki so se v kakršni koli funkciji udeležili sestanka.
            
            
               4.Sopredsednika v roku 28 dni od dne sestanka ali do drugega dne, o katerem se dogovorita pogodbenici sporazuma, pisno potrdita zapisnik. Po potrditvi zapisnika kontaktne točke sekretariata Skupnega odbora CETA podpišejo po dva izvoda zapisnika, obe pogodbenici sporazuma pa prejmeta po en izvirnik teh dokumentov. Pogodbenici se lahko odločita, da to zahtevo izpolnita s podpisom in izmenjavo elektronskih izvodov. Izvodi podpisanih zapisnikov se posredujejo predstavnikom Skupnega odbora CETA.
            
            
               5.Sekretariat Skupnega odbora CETA pripravi tudi kratek in splošen povzetek zapisnika. Potem ko sopredsednika Skupnega odbora odobrita besedilo povzetka zapisnika, ga objavita, ob upoštevanju člena 26.4 sporazuma.
            
            
               Člen 10
            
            
               Sklepi in priporočila
            
            
               1.Skupni odbor CETA odloča o vseh zadevah, če je tako določeno v tem sporazumu, in lahko pripravi tudi ustrezna priporočila. Skupni odbor CETA deluje na podlagi obojestranskega soglasja, kot je določeno v členu 26.3.3 sporazuma.
            
            
               2.V obdobju med posameznimi sestanki lahko Skupni odbor CETA sprejema sklepe ali priporočila s pisnim postopkom, če se pogodbenici sporazuma tako odločita z obojestranskim soglasjem. V ta namen sopredsednika v skladu s členom 7 predstavnikom Skupnega odbora CETA razpošljeta besedilo predloga v pisni obliki in določita rok, do katerega člani sporočijo pomisleke ali želene spremembe. Po preteku roka se v skladu s členom 7 pošlje obvestilo o sprejetih predlogih, ki se vključijo v zapisnik naslednjega sestanka.
            
            
               3.Kadar je Skupni odbor CETA v skladu s sporazumom pooblaščen za sprejemanje sklepov, priporočil ali razlag, se ti akti naslovijo „Sklep“, „Priporočilo“ oziroma „Razlaga“. Sekretariat Skupnega odbora CETA sklepom, priporočilom in razlagam dodeli zaporedno številko ter navede datum sprejetja in opis predmeta urejanja. V vsakem sklepu je določen datum začetka njegove veljavnosti.
            
            
               4.Vsak sklep, priporočilo ali razlago podpišeta sopredsednika Skupnega odbora CETA.
            
            
               5.Pogodbenici sporazuma zagotovita, da se sklepi, priporočila ali razlage, ki jih sprejme Skupni odbor CETA, objavijo v skladu s členom 26.4 sporazuma.
            
            
               6.Pri sklepih Skupnega odbora CETA, ki spreminjajo protokole in priloge k sporazumu v skladu s členom 30.2.2 sporazuma, so vse jezikovne različice enako verodostojne, kot je določeno v členu 30.11 sporazuma.
            
            
               Člen 11
            
            
               Javnost in zaupnost
            
            
               1.Sestanki Skupnega odbora CETA zaprti za javnost, če ni v sporazumu drugače določeno ali se tako odločita sopredsednika.
            
            
               2.Če pogodbenica sporazuma Skupnemu odboru CETA ali kateremu koli specializiranemu odboru ali drugemu organu, ustanovljenemu na podlagi sporazuma, predloži informacije, ki v skladu z njenimi zakoni in predpisi veljajo za zaupne ali zaščitene pred razkritjem, druga pogodbenica sporazuma te informacije obravnava kot zaupne, kot je določeno v členu 26.4 sporazuma.
            
            
               Člen 12
            
            
               Jeziki
            
            
               1.Uradni jeziki Skupnega odbora CETA so uradni jeziki pogodbenic sporazuma.
            
            
               2.Delovna jezika Skupnega odbora CETA sta angleščina in/ali francoščina. Če se sopredsednika ne odločita drugače, potekajo posvetovanja Skupnega odbora CETA na podlagi dokumentov, pripravljenih v teh jezikih.
            
         
         
            
               Člen 13
            
            
               Stroški
            
            
               1.Obe pogodbenici sporazuma krijeta svoje stroške, ki nastanejo zaradi udeležbe na sestankih Skupnega odbora CETA.
            
            
               2.Stroške, povezane z organizacijo sestankov in razmnoževanjem dokumentov, krije pogodbenica sporazuma, ki je gostiteljica sestanka.
            
            
               3.Stroške tolmačenja v delovne jezike Skupnega odbora CETA in iz njih na sestankih krije pogodbenica sporazuma, ki je gostiteljica sestanka. Storitve tolmačenja in prevajanja dokumentov v jezike, ki niso delovni jeziki, določeni v členu 12, ali iz njih plača pogodbenica sporazuma, ki jih zahteva.
            
            
               Člen 14
            
            
               Specializirani odbori in drugi organi
            
            
               1.Skupni odbor CETA v skladu s členom 26.1.4(b) sporazuma nadzoruje delo vseh specializiranih odborov in drugih organov, ustanovljenih na podlagi sporazuma.
            
            
               2.Skupnemu odboru CETA se pošlje pisno obvestilo o kontaktnih točkah, ki jih določijo specializirani odbori ali drugi organi, ustanovljeni na podlagi sporazuma. Vsa ustrezna korespondenca, dokumenti in obvestila med kontaktnimi točkami posameznih specializiranih odborov v zvezi z izvajanjem sporazuma se hkrati pošljejo tudi sekretariatu Skupnega odbora CETA.
            
            
               3.Specializirani odbori v skladu s členom 26.2.6 sporazuma obveščajo Skupni odbor CETA o rezultatih in sklepnih ugotovitvah vsakega sestanka.
            
            
               4.Če posamezni specializirani odbori ne odločijo drugače v skladu s členom 26.2.4 sporazuma, se ta poslovnik smiselno uporablja za specializirane odbore in druge organe, ustanovljene na podlagi sporazuma.